<classify> KIONGOZI wa mbio za Mwenge wa Uhuru mwaka huu, Mkonge Ally, amegoma kuzindua mradi wa kwanza wa ujenzi wa Zahanati ya Kijiji cha Igunda kutokana na mgongano wa taarifa.Katika hatua nyingine, vijana 29 wa Chama Cha Mapinduzi UVCC Mkoa wa Songwe, wamejeruhiwa na mmoja kupoteza maisha baada ya kugongwa na gari muda mfupi kabla ya shamrashamra za uzinduzi wa Mwenge wa Uhuru mkoani Songwe juzi.Kiongozi huyo alikataa kuzindua mradi huo wa kwanza wilayani Mbozi, baada ya taarifa aliyosomewa na Ofisa Mtendaji wa Kijiji cha Igunda, Mwanyukwa Myuki kuonesha kwamba Sh 537,000 za ujenzi wa zahanati hiyo, zimetokana na michango ya Mwenge wa Uhuru iliyochangishwa na Ofisi ya Mkuu wa Wilaya. Mtendaji huyo alisema jengo hilo limegharimu Sh 32,726,400 zilizotolewa na wadau ambapo wananchi wametoa Sh 13,721,300, halmashauri Sh 10,355,011, Mfuko wa Jimbo Sh 1, 278, 000 na Sh 6, 835, 000 zimetoka kwa wadau wa maendeleo.Baada ya taarifa hiyo, Mkuu wa Wilaya ya Mbozi, John Palingo, alimkaribisha kiongozi huyo wa mbio za Mwenge wa Uhuru ambaye alihoji inakuaje taarifa iliyosomwa na Mkuu wa Mkoa wa Songwe, Brigedia Jenerali mstaafu, Nicodemus Mwengela haikuonesha kama miradi ya Mkoa kuna pesa za Mwenge, ambazo zimegharamia miradi ya mkoa huo. Hata hivyo, Palingo alimtaka kiongozi wa mbio hizo za Mwenge mwaka huu, kukubaliana na taarifa ya wilaya kwa vile ndiyo iliyokuwa na miradi na ni sahihi. Mheshimiwa kiongozi wa mbio za Mwenge wa Uhuru, nakuomba ukubali taarifa yetu kwa kuwa ni sahihi, Katibu Tawala amechangisha fedha na nyingine zimekuja katika mradi huu, alisema.Mererani Palingo ambaye alionesha kushitushwa na uamuzi huo wa kiongozi huyo wa Mwenge kukata kuzindua mradi huo, alisema fedha hizo Sh 537,000 ziligharamia uwekaji wa umeme kwenye zahanati hiyo. Baada ya kukataa kuzindua zahanati hiyo, kiongozi huyo wa mbio za Mwenge alitoa ujumbe wa mbio za Mwenge mwaka huu, kwa kuwataka wananchi watunze vyanzo vya maji na wakumbuke kushiriki uchaguzi wa serikali za mitaa mwaka huu.Mwenge wa Uhuru uliwashwa juzi na Makamu wa Rais, Samia Suluhu Hassan katika uwanja wa Kimondo katika mji mdogo wa Mlowo wilayani Mbozi. Kwa upande wa ajali, Kamanda wa Polisi Mkoa wa Songwe, George Kyando alisema vijana hao 29 wa UVCCM, walijeruhiwa na mmoja kupoteza maisha katika ajali ya kugongwa na gari, muda mfupi kabla ya shamrashamra za uzinduzi wa Mwenge juzi.Kwamba vijana hao walikuwa kwenye mchakamchaka, ikiwa ni shamrashamra za uzinduzi wa mbio za Mwenge wa Uhuru. Aliyekufa amefahamika kwa jina la Fatuma Ngamilo, watu 29 ni majeruhi, wamelazwa Hospitali ya Wilaya Songwe na watano kati yao wamekimbizwa Hospitali ya Rufaa ya Mbeya kutokana na hali zao kutoridhisha, alisema Kyando. Alisema ajali hiyo ilitokana na gari lililokuwa linasafirishwa nje ya nchi maarufu kama IT, likitokea bandarini Dar es Salaam kwenda Zambia, kuacha njia na kuwagonga vijana hao. Mwenyekiti wa UVCCM Mkoa wa Songwe, Andrew Kadege alisema chama hicho kimepata pigo kubwa kutokana na ajali hiyo.  <topic>: KITAIFA 